runetrust/blame-folketinget-dk huggingface dataset:
Morten Bødskov (S), 2024-05-02:
Jeg tror bare, man skal være opmærksom på, at der, sådan som prismekanismerne foregår i den finansielle sektor, så er en risiko for sygeplejersken, hvis man vil give den samme rente til dem med høje indeståender og dem med lidt mindre indeståender, altså at dem med de lidt mindre indeståender kommer til at betale for dem med de høje indeståender.
Birgitte Josefsen (V), 2010-02-25:
Er det ikke korrekt, at det, der ligger i lovforslagets tekst, er, at det handler om svært psykisk syge personer, som man kender i psykiatrien, som har været indlagt et utal af gange, og som bliver udskrevet og dropper ud af deres medicin og så igen bliver psykotiske?
Karen Hækkerup (S), 2012-03-29:
Jeg har ud over at have haft samråd også haft møde med Lægeforeningen, hvor jeg har drøftet problemstillingen med dem, og de er meget villige til at indgå i en dialog og sådan set også til at finde løsninger, så jeg er helt sikker på, at vi nok skal finde nogle gode løsninger, og derfor kan jeg sige, at vi støtter op om det forslag til vedtagelse, der er, fordi vi er indstillet på, at problemet skal løses.
René Gade (ALT), 2016-05-24:
Jeg vil egentlig bare spørge ordføreren, om det er ordførerens og Dansk Folkepartis opfattelse, at den plan, der ligger, for, hvordan vi skal få SKAT ud af krisen, og som man går frem efter – altså det, vi har i vente til efteråret – er en plan, som Dansk Folkeparti på nuværende tidspunkt føler er sandsynlig og fornuftig, og at det er en, man kan stole på.
Liselott Blixt (DF), 2020-01-22:
Nu er det jo ministeren, der laver økonomiaftaler med Danske Regioner, og jeg har hørt ministeren mange gange være stolt af, at man har givet så mange penge, men er det så noget af det, man tager op, i og med at man skal sikre, at vi har en ordentlig uddannelse af det personale, der kører med vores syge borgere – at man sikrer, at de borgere får den rette kørsel til den rette behandling, altså rette tid og sted og rette patient.
Bjarne Laustsen (S), 2009-04-15:
Vi har jo været sammen om mange forslag, hvor vi ikke bare har testet EU-reglerne, men også lavet nationale regler, og vi får altid at vide af justitsministeren, at der er så mange sager ved domstolene - og det ved vi jo også at der er - i forhold til at vi har gået enegang på en række områder, fordi vi har villet dyrevelfærden.
Jens Vibjerg (V), 2004-03-09:
Nu synes jeg, det er svært at tale om fluer i en suppe, når det, vi har hørt fra Socialdemokraterne og Enhedslisten, er skatteforhøjelser, det er skat på ansat arbejdskraft, det er skat på afskedigelse af folk, og det er at opsuge overskud i de større virksomheder.
Frank Aaen (EL), 2011-03-17:
Vi skal sige, at vi vil trække os tilbage, at vi vil prøve at hjælpe med til igangsættelse af politiske forhandlinger med lige fra regeringen i Kabul til Taleban, men ikke mindst lokale forhandlinger, hvor det er folk i en region, der taler sammen om, hvordan de kan sørge for, at deres region udvikler sig mere fredeligt og socialt og økonomisk bedre end i dag.
Henrik Dahl (LA), 2018-05-24:
Og det mener jeg simpelt hen at vi politikere har en eller anden form for moralsk forpligtelse til at beskrive på en retvisende måde, og vi burde egentlig ikke, når sammenligningen med den private sektor falder så godt ud, tale det ned, selv om nogle af os i bogstaveligste forstand lever af at tale det ned.
Frank Jensen (S), 1998-06-03:
dette lovforslag, og som jeg tilkendegav, er jeg indstillet på, Justitsministeriet er indstillet på, at vi besvarer de spørgsmål, som bliver rejst hen over sommeren, og inden førstebehandlingen i dag er der som sagt allerede svaret på hele fem spørgsmål, og der er lavet en samlet opstilling, et notat over, på hvilke områder lovforslaget her adskiller sig fra betænkningens lovforslag.
Jann Sjursen (KD), 2004-11-12:
så skal det selvfølgelig bevares, ikke mindst for kommende generationers mulighed for at få et billede af tiden, som den altså ser ud i 2004 og kommende år frem, men jo altså også for, at de selv kan vurdere, om det nu er godt eller skidt, sådan at de kan tage ved lære af historien og den kulturarv, som skal videreformidles.
Peter Skaarup (DF), 1999-11-24:
Derfor er det, jeg spørger: Jamen er der ikke noget selvmodsigende i, at man på den ene side siger, at nu skal vi have flere politifolk, hvilket vi støtter i Dansk Folkeparti, men samtidig siger man altså ikke, så vidt jeg forstår ministeren, at der gives flere pladser i fængslerne.
Klaus Kjær (DF), 1999-10-14:
Vi vil derfor under udvalgsbehandlingen bede om at få oplysninger vedrørende den svenske lovgivning på området, og hvorledes denne harmonerer med L 6. Som ved alle andre nye tiltag om overvågning på offentligt tilgængelige steder bør man være meget opmærksom på, at overvågningen ikke bliver misbrugt, f.eks. at der ikke foretages en automatisk registrering af, hvem der benytter Øresundsforbindelsen og hvornår.
Line Barfod (EL), 2003-04-22:
Det er jo lidt sjovt, at der i en debat om landdistrikter stort set ikke bliver diskuteret landbrug. Men det er vel et udtryk for den udvikling, der nu efterhånden har været i mange år, at landbrug fylder mindre og mindre i landdistrikterne og efterhånden er blevet til fabriksproduktion og er blevet totalt centraliseret og monopoliseret i stedet for at være noget, der kan give udvikling lokalt.
Lars Løkke Rasmussen (V), 2018-10-04:
Jeg ved godt, at man måske ikke er så meget for tal, men jeg synes alligevel, at når talkrigen har kørt og man har tweetet løs om et svar fra Finansministeriet, så hører det vel lige med til historien, at fra 2011 til 2015, da man sidst var i regering, aftalte man med kommunerne – da aftalte man med kommunerne – at deres serviceramme skulle sættes ned med 3,5 mia. kr.
Ole Sohn (SF), 2003-12-18:
på, hvad Dansk Folkeparti ønsker af fremtiden. Jeg gav blot hr. Kristian Thulesen Dahl den forbrugeroplysning, at den nuværende regerings skattepolitik er krystalklar, der er også skattestop i næste periode, og Dansk Folkeparti må jo enten melde ud, om de støtter det eller ikke støtter det.
Poul Nødgaard (DF), 2006-04-20:
Folketinget finder, at de bærende principper for denne udvikling bør være, at – den statslige styring tilrettelægges i højere grad som mål- og rammestyring, så reguleringen af de administrative processer i kommunerne begrænses mest muligt, – kommunalbestyrelserne tilvejebringer dokumentation for målopfyldelsen inden for de fastlagte rammer, og at – kommunalbestyrelserne skal kunne træffe afgørelser om serviceniveau og prioritere mellem forskellige serviceområder og have mulighed for i videst muligt omfang at finde lokale løsninger.
Lars Boje Mathiesen (BP), 2026-01-29:
Når man har den tilgang til det, og det kan jeg sådan set sagtens følge, så fratager man jo fuldstændig domstolen i Strasbourg muligheden for at lave en opvejning af proportionalitetsbegrænsning og en opvejning af de her ting, når man siger, at de skal dømme efter de her ting.
Elsebeth Gerner Nielsen (RV), 2007-03-21:
Det virker lidt besynderligt, at der efterhånden ikke er nogen, der har noget som helst udestående med nogen, selv om der jo har været en drøftelse både under det uformelle ministermøde og det formelle ministermøde om dækningen af Irakkrigen, og kulturministeren har med sikkerhed følt sig presset, og han har i alt fald følt sig kaldet til efterfølgende at orientere DR's bestyrelse om, hvordan regeringen ser på dækningen af Irakkrigen.
Ulla Tørnæs (V), 2012-01-27:
I forbindelse med den debat, vi havde i forbindelse med Folketingets drøftelse af L 36, udtalte fru Marianne Jelved, formanden for Folketingets Finansudvalg, at det er et problem, at det fremover forholder sig sådan for et ægtepar, som begge er på kontanthjælp, at såfremt den ene ønsker at skifte kontanthjælpen ud med en lønindtægt, skal vedkommende have job med en indtægt på 30.000 kr. om måneden.
Pelle Dragsted (EL), 2023-03-30:
Altså, inflationen er her, men hvordan vi fordeler inflationens byrder er et politisk spørgsmål, og det kommer vi i øvrigt også til at diskutere i forbindelse med de kommende lovforslag, som jo ikke handler om dem, som taber på inflationen, men om dem, som har spundet guld på inflationen.
Niels Helveg Petersen (RV), 2002-03-12:
FN's menneskerettighedshøjkommissær skrev til statsministeren og gav udtryk for sine stærke betænkeligheder, og lad mig citere en enkelt sætning fra Mary Robinsons brev til den danske statsminister: »Deres regerings forslag om at opløse og lukke et af verdens mønsterinstitutioner er et meget dårligt eksempel, som uden tvivl vil blive ivrigt fulgt af mindre demokratiske regeringer i andre dele af verden.«
Rasmus Stoklund (S), 2019-12-17:
Hvis vi uden videre tildeler statsborgerskab til børn, der fødes i de her områder, så er det jo klart, at de også har muligheden for at vende tilbage til Danmark, selv om de ikke har været her ellers, på et langt senere tidspunkt i deres liv, hvor de kan udgøre en stor trussel for danskernes sikkerhed.
Jens Joel (S), 2014-10-10:
Jeg synes måske også, at den til tider har været mindre saglig, end man kunne have ønsket, men jeg håber, at vi nu med et relativt bredt flertal kan få lagt det her spørgsmål i graven, så vi ikke behøver rende rundt og og mundhugges eller finde underlige eksempler på nogle af de problemer, som den her afgift, som man ellers havde aftalt allerede før regeringsskiftet, synes at skabe i det møde med virkeligheden, som hr. Torsten Schack Pedersen omtalte, og som jeg ærlig talt må sige skulle være testen på de fleste lovforslag herindefra.
Knud Erik Hansen (SF), 1999-11-03:
Jeg synes, at det, der karakteriserer ØMU'en, er, at der er brug for en folkelig debat, men også, at den er teknisk og økonomisk rimeligt kompliceret, og at mekanismerne og de konsekvenser, ØMU'en får, teknisk og økonomisk er meget komplicerede.
Jeppe Bruus (S), 2023-06-01:
Og så er der noget andet, som jeg også må være helt ærlig og sige, og det er, at hvis nu man var sådan ægte liberal, ville man måske have det udgangspunkt, som jeg tror Adam Smith havde, nemlig at man jo skal kunne drive sin forretning, men at man selvfølgelig også skal betale for de eksterne omkostninger, man pådutter resten af samfundet.
Steen Gade (SF), 2005-03-31:
Men så tilbage til den manøvre, det her handler om: Det er også et af de tre, fire lovforslag, vi arbejder med i dag, hvor jeg vil sige, at her er jeg egentlig ked af det, der foregår, for jeg føler mig overbevist om, at både på lang sigt og i hvert fald på mellemlang sigt vil det her føre til forringelse af naturbeskyttelsen, fordi amterne har taget den her opgave rimelig alvorligt, tit i konflikt med kommunale myndigheder, og jeg har meget svært ved at se, at det stort set at flytte området ud til kommunerne vil føre til andet end forringelser.
Flemming Kofod-Svendsen (KRF), 2000-03-03:
Men når man totalt undlader at komme ind på det fra ordførerens side, ville jeg da gerne høre lidt om Det Konservative Folkepartis synspunkter i dag vedrørende en kirkeforfatning, og hvis partiet har skiftet standpunkt, om det så skyldes, at man ønsker, at kirken skal lægges mere ind
Pia Adelsteen (DF), 2015-04-22:
Så kan jeg vel fortsætte og sige, at det jo er fint nok at lave gennemtænkte løsninger, som beskytter vores kyster og beskytter de værdier, der er, men kunne ministeren så ikke være enig i, at det netop også bør være nationalt bestemt, hvordan de løsninger skal være?
Lene Espersen (KF), 2002-11-06:
Men når man kommer med beskyldninger om, at der skulle være terrormistænkte på en kongres, som man i offentligheden har bedt den danske regering om at aflyse, kan man nok ikke bebrejde politiet - det mener jeg i hvert fald ikke man kan - at politiet beder de russiske myndigheder om at være mere præcise: Hvor er det, at deltagere i denne kongres har begået noget forkert?
Ole Birk Olesen (LA), 2018-02-21:
Når man så samtidig ved, at Socialdemokratiet har den politik, at enhver milliard, der kan findes til infrastruktur, først og fremmest skal bruges til togfondsprojekter, er det jo relevant at spørge hr. Bjarne Laustsen: Hvor skal pengene til en ny tredje Limfjordsforbindelse så komme fra?
Kim Behnke (FRI), 2000-09-06:
Sandheden er jo nok den, at hvis det går op for den danske befolkning, taxavognmanden, købmanden, den lille handlende, håndværkeren osv., at det er dem, der skal betale den væsentligste del af de 15 mia. kr., ja, så kunne det jo være, der var nogle af dem, der blev aldeles modstandere af projektet.
Ulla Tørnæs (V), 2020-05-06:
Jeg står her med et svar, som er givet af justitsministerens kollega, nemlig sundheds- og ældreministeren, til Sundheds- og Ældreudvalget, og deraf fremgår det klart, at Statens Serum Institut ikke foretager nogen sundhedsfaglig vurdering af en genåbning af grænsen.
Line Barfod (EL), 2008-04-08:
Og så kan man lave nok så mange gennemsnitsbetragtninger om, hvor meget købekraften er steget, men denne regering har indført kontanthjælpsloft, starthjælp og 300-timers-regel, som har betydet, at en række grupper, der er fuldstændig afhængige af den offentlige indkomst, har fået færre penge at leve for.
Birthe Skaarup (DF), 2001-04-27:
Dog kunne vi i Dansk Folkeparti tænke os at gå videre, idet vi vil opfordre til, at førstehjælpskurser og herunder genoplivningskurser blev indført som en del af undervisningen i eksempelvis folkeskolens ældste klasser. Forslaget her baseres på folk, som tager kørekort.
Finn Sørensen (EL), 2016-04-05:
De har selv været med til at gøre det sværere at få dagpenge, de har selv været med til at gøre det sværere at bevare retten til efterløn, selv været med til at gøre det sværere at få førtidspension, forringet vilkårene for fleksjobberne, gjort det meget sværere at få et fastholdelsesfleksjob på den arbejdsplads, man kommer fra, gjort det sværere at bevare sygedagpengene.
Flemming Møller Mortensen (S), 2008-06-03:
Hvis det lykkes at få etableret et ungdomshus der, vil det samtidig blot være et spørgsmål om, hvornår man også vil få udviklet kulturtilbuddene i resten af Københavns nordvestkvarter, og så vil det være en sejr for København, men det vil det også for resten af Danmark.
Morten Helveg Petersen (RV), 2000-12-13:
Det får være, men jeg tror da nu nok, at hvad angår kalorieindholdet, så er der væsentlig større kalorieindhold i radikal skattepolitik end i nok så mange andre partiers skattepolitik, hvad angår finansiering og samtidig insisteren på gældsafvikling.
Mogens Lykketoft (S), 2008-05-22:
Den diskussion skal vi tage, diskussionen om menneskerettighederne generelt skal vi tage ved enhver lejlighed, men som sagt har vores Institut for Menneskerettigheder gjort langt mere for menneskerettigheder i Kina end enhver fordømmelse fra danske politikere ved at sørge for, at der er en fremdrift i, at folk får en forsvarer, at de får mulighed for at appellere deres sager, og at man ikke henretter folk efter dom i første instans.
Anders Fogh Rasmussen (V), 2002-04-17:
Jeg kan sige til hr. Keld Albrechtsen, at retningslinjen er meget klar og meget skarp, nemlig at pressechefen, som enhver anden i øvrigt, naturligvis som minimum skal lægge et omfang af arbejde i Statsministeriet, der svarer til den normale overenskomst.
Charlotte Broman Mølbæk (SF), 2022-06-07:
Men vi vil rigtig gerne, meget gerne, og jeg tror måske, at det er tredje eller fjerde gang, jeg siger det i dag, have, at vi får lavet en handlingsplan for det, og at vi får sat lige præcis rekruttering på dagsordenen, så vi kan begynde at komme i gang med nogle af de her tiltag.
Per Dalgaard (DF), 2003-01-07:
Jeg vil sige, at Schengenaftalen jo har medført et øget antal kriminalitetstilfælde i hvert fald i den by, jeg bor i i nærheden af Århus, hvor vi specielt op til højtider har oplevet en voldsom stigning i lommetyverier og taskerøverier eller andet.
Poul Nyrup Rasmussen (S), 2002-05-21:
Hvis vi tager EU-støtten til udvidelsen, er det ca. 17 mia. euro. Hvis vi skulle foretage en parallelisering, skulle vi, selv med de vanskelige forhold, som den tyske genforening stadig væk slås med, op på et massivt merbeløb i størrelsesordenen 200 mia. euro.
Birgitte Vind (S), 2020-01-24:
Hvis vi trækker vurderingen af bestemte typer medicin ud af Medicinrådet, vil det samtidig være med til at underminere muligheden for at forhandle gode priser på plads med medicinalindustrien, og det kan betyde højere priser på medicin, og de penge skal jo så findes andre steder i vores sundhedsvæsen, som i forvejen, som ministeren sagde, er vældig hårdt spændt for.
Keld Albrechtsen (EL), 2004-03-25:
Det gjorde vi så, men man lærte tilsyneladende hos regeringen ikke ret meget af det, der skete, for alligevel så rejser man ned og godkender en midtvejsreform med aktiv støtte, kan vi nu forstå, fra Dansk Folkeparti, som medfører, at støtten fremover fortsætter år ud og år ind praktisk talt uændret.
Pernille Vigsø Bagge (SF), 2012-06-07:
Jeg må bare konstatere, at når biskopperne helt tydeligt tilkendegiver, at de kommer med et vielsesritual, nærmest hurtigere, end vi kan nå at trykke på de her afstemningsknapper, så er det jo ikke et udtryk for, at vi tromler hen over folkekirken.
Henning Hyllested (EL), 2012-02-02:
Det er ikke kun et spørgsmål om, at regioner og kommuner skal have tingene gjort billigere; det er vel også et spørgsmål om at sikre, at de chauffører, der rent faktisk kører med det her – det er jo vigtige opgaver, der udføres – har ordentlige løn- og arbejdsvilkår.
Lea Wermelin (S), 2017-03-30:
Der er nu et ønske fra Socialdemokratiet om, at regeringen skal indkalde til vækstforhandlinger, og Alternativet siger også, at det ikke behøver at være inden den 1. april, men at det da kunne være rart, at vi snart kunne komme i gang med de drøftelser, og så hørte vi jo ministeren sige, at det sandsynligvis først vil blive engang til efteråret, når der skal diskuteres finanslov.
Rikke Hvilshøj (V), 2005-04-29:
Regeringen er enig med forslagsstillerne i, at kvinden skal kunne dokumentere volden, f.eks. ved at fremlægge politirapporter, skadestuerapporter, udtalelser fra læger, krisecentre m.v. Sådan er det også allerede, så jeg går ud fra, at vi er enige om, at regeringen ikke skal ændre noget på det punkt.
Bjørn Brandenborg (S), 2022-05-06:
Og så kan jeg måske også nævne, at offentlighedsloven jo som bekendt, som der allerede er blevet sagt herinde i dag, er bundet af et forlig, som vi er en del af, så vi må i første omgang tage drøftelserne af eventuelle ændringer af loven i forligskredsen.
Margrethe Vestager (RV), 2000-01-14:
i sin form må være uafhængig og optaget af egne forhold og derfor ikke blive en del af en koncern på den ene eller den anden måde. Det håber jeg også vil fremmes ved paragrafferne om værdigrundlag og selvevaluering, og jeg synes egentlig, at hr. Søren Kolstrups bemærkning om det at besinde sig på eget grundlag er meget præcist: at man fastholder sig selv på det, som er udgangspunktet i det virke, man har i hverdagen, og at der netop ikke her er en tendens til hverken rangordning, eller at der gribes ind i den frihedstradition, som må være udgangspunktet for højskolernes fortsatte udvikling. Spørgsmålet om bygningsmæssig helhed håber jeg vi kan vende tilbage til under udvalgsbehandlingen.
Søren Søndergaard (EL), 2020-11-17:
For kan hr. Jens Joel ikke bekræfte, at når vi har de her frygtelige forhold i en række lande i forhold til lønmodtagerrettigheder, skyldes det bl.a., at Europa-Kommissionen satte sig i spidsen for at nedbryde kollektive overenskomster og gik ind og f.eks. forhindrede sektoroverenskomster og overenskomster i Portugal og andre steder under krisen for at svække arbejderklassen og svække arbejderklassens organisering?
Tove Videbæk (KRF), 2001-05-29:
På baggrund heraf skal jeg på vegne af fru Ester Larsen fra Venstre, fru Henriette Kjær fra Det Konservative Folkeparti, fru Birthe Skaarup fra Dansk Folkeparti og fru Yvonne Herløv Andersen fra CD fremsætte følgende:
Magnus Heunicke (S), 2021-04-09:
Der er problemer – og det viser jo med al tydelighed problemets kompleksitet – både i Danmarks største storby, hvor folk bor allertættest, København, og steder, hvor huspriserne ligger i den stik modsatte ende af skalaen, og hvor der er langt mellem befolkningerne, f.eks. på Lolland; der er tilsvarende problemer.
Sophie Hæstorp Andersen (S), 2025-01-22:
Vi har tænkt os at kigge på de ikkegodkendte tilbud, hvor socialtilsynet altså ikke har været ude med en godkendelse, og som er tilbud, som man i kommunerne gerne må bruge akut, hvis det er sådan, man står med en borger, man ikke kan placere andre steder.
Jeppe Mikkelsen (RV), 2015-05-07:
Vi har sat midler af til at få udarbejdet nogle projekter, nogle forsøg med GPS-fodlænke, men hvis vi skal til at bruge det specifikt i forhold til tilhold, er det jo altså en rimelig voldsom skærpelse af tilholdet, fordi man sådan set bliver overvåget 24-7.
Kristian Thulesen Dahl (DF), 1998-02-18:
Selv om sagen skal indbringes inden for en uge, som der står i forslaget, er der nemlig ikke noget for os, der indikerer, at sagsbehandlingen vil ske så hurtigt, at det ikke kan blive med et meget stort betydeligt tab til følge for virksomhederne, at der kan meddeles et påbud fra Forbrugerombudsmandens side, som har omgående virkning.
Anne Grete Holmsgaard (SF), 2003-04-09:
Det er en kort årrække, hvor man er gået fra at have undtagelsestilstand og til at have det, man må betegne som et almindeligt parlamentarisk system med flere opstillede partier, et parlament, en præsident, åben presse, og hvad der ellers hører til at have et velfungerende parlamentarisk system.
Søren Pind (V), 2011-04-28:
Lad mig i den forbindelse understrege, at den europæiske konvention om statsborgerret stiller de kontraherende stater frit med hensyn til spørgsmålet om dobbelt statsborgerskab, og regeringen har i overensstemmelse med konventionen valgt et princip om at begrænse dobbelt statsborgerskab.
Peter Kofod Poulsen (DF), 2018-04-19:
Jeg tror, det er vigtigt, at vi bliver ved med at afsøge det og gå nye veje for at sikre, at der simpelt hen bliver slået hårdt ned på indbrudstyve, og det her var så vores forslag til noget, man kunne gøre, hvis man havde et ønske om at gå en ny vej.
Torsten Schack Pedersen (V), 2010-04-13:
Jeg glæder mig så over, at hr. Morten Østergaard så også må strække våben i forhold til den påstand om, at vi er hårdt ramt af finanskrisen, og at vi har bragt os i en mere ufordelagtig situation end andre lande på grund af den økonomiske politik, vi har ført i Danmark.
Villy Søvndal (SF), 2002-04-05:
Der vil jeg godt spørge: Er ikke også hr. Niels Helveg Petersen noget bekymret over de stærke amerikanske tendenser til enegang, ikke alene i ABM-spørgsmålet, men også i forhold til prøvestop, i forhold til ikkespredning, i forhold til krigsforbryderdomstol, som udenrigsministeren var så venlig at tage med i rækken? Er det ikke bekymrende, at vi oplever den tendens til amerikansk enegang i stigende grad?
Jann Sjursen (KRF), 1999-11-25:
Jeg mener, at man kan diskutere i det hele taget spørgsmålet om motivationsfremmende foranstaltninger, men i hvert fald kan man i relation til madpakkeordningen diskutere, om den ordning overhovedet virker motivationsfremmende på de flygtninge, som ikke vil samarbejde om deres sag.
Jens Rohde (V), 2003-10-09:
Det kan jo ikke nytte noget, at fru Marianne Jelved stiller sig herop og bliver fornærmet over, at jeg prøver at tegne nogle perspektiver af, hvad man f.eks. ser i Sverige, hvor man undertrykker debatten - fru Marianne Jelved står heroppe og taler om, at tonen er for hård osv. - og hvad det så er for nogle resultater, man ser ud af det.
Mads Rørvig (V), 2013-04-19:
Det første regeringen gjorde var at lave en finanslov sammen med Enhedslisten, hvor man hævede skatter og afgifter med 6 mia. kr. Så skulle vi så ind og hjælpe dem med at rydde op bagefter, og der gik et halvt år, hvor vi så satte den ned med 5 mia. kr.
Sandy Brinck (S), 2000-10-26:
Jeg synes nu nok, at man har misforstået Folketingets rolle noget, når man fra forslagsstillernes side lægger op til, at Folketinget skal forholde sig til, om en given folder skal husstandsomdeles eller ligge på apotekerne, eller hvorvidt den privatpraktiserende læge skal have onlineadgang til den lige så private lægeforenings hjemmeside. Flere eksempler kunne nævnes, og uanset hvor debatten sådan rent indholdsmæssigt lander i dag, vil jeg godt til indledning slå fast, at formen er helt, helt misforstået.